钦定古今图书集成/明伦汇编/氏族典/第391卷 > 李洪义
## 钦定古今图书集成/明伦汇编/氏族典/第391卷 > 李洪义

按《宋史李洪信传》：“洪信弟洪义，本名洪威，避周祖名
改焉。汉祖镇太原，补亲校，开国，授护圣左厢都校，领
岳州防御使，迁侍卫马军都指挥使，领武信军节度。
少帝即位，改镇宁军节度。周祖起兵，少帝诏洪义扼
河桥。及周祖兵至，洪义就降。汉室之亡，由洪义也。广
圣初，拜归德军节度，改镇安州。显德初，加检校太师。”
世宗即位，徙青州。六年，迁京兆尹、永兴军节度。恭帝
嗣位，加开府阶。宋初，移鄜州。乾德五年，代归，卒。